stanford-oval/wikipedia huggingface dataset:
วิฑูรย์ ยะสวัสดิ์
รับราชการ

พลตำรวจเอกวิฑูรย์เริ่มรับราชการใน กองทัพบก จนได้เป็นผู้บังคับการกองผสมที่ 333 ที่ทำการรบแบบไม่เปิดเผยจนพลตำรวจเอกวิฑูรย์ได้รับฉายาว่า หัวหน้าเทพ หรือ เทพ 333 เนื่องจากท่านมีชื่อเล่นว่า เทพ หลังจากนั้นท่านได้เลื่อนตำแหน่งจนสูงขึ้นตามลำดับ
ต่อมาหลังจากเหตุการณ์ วันมหาวิปโยค พลตำรวจเอก วิฑูรย์ขณะมียศเป็น พลตรี ได้ถูกโอนย้ายมารับราชการใน กรมตำรวจ ดำรงตำแหน่งผู้ช่วยอธิบดีกรมตำรวจในสมัยที่ พลตำรวจเอก ประจวบ สุนทรางกูร เป็น อธิบดีกรมตำรวจ และได้รับพระราชทานยศ พลตำรวจโท เมื่อวันที่ 18 ตุลาคม พ.ศ. 2516  ตลอดสมัยที่ท่านเป็นผู้ช่วยอธิบดีกรมตำรวจท่านได้พัฒนากรมตำรวจจนเจริญรุดหน้าแต่ท่านและพลตำรวจเอกประจวบก็ได้ถูกโอนย้ายกลับไปรับราชการที่กองทัพบกเมื่อวันที่ 10 กุมภาพันธ์ พ.ศ. 2518  โดยดำรงตำแหน่งที่ปรึกษากองทัพบกพร้อมกับได้รับพระราชทานยศ พลโท เมื่อวันที่ 13 กุมภาพันธ์ พ.ศ. 2518  ต่อมาในวันที่ 1 ตุลาคม ปีเดียวกันพลโท วิฑูรย์ได้รับโปรดเกล้าฯ ให้ดำรงตำแหน่งผู้ช่วยเสนาธิการทหารบกฝ่ายกำลังพลแทนพลโท เฉลิม สุทธิรักษ์ที่ย้ายไปรับตำแหน่งผู้ช่วยเสนาธิการทหารบกฝ่ายส่งกำลังบำรุง
ในวันที่ 1 ตุลาคม พ.ศ. 2519 พลตรี วิฑูรย์ได้รับโปรดเกล้าฯ แต่งตั้งให้ดำรงตำแหน่งรองเสนาธิการทหารบก และรับพระราชทานยศ พลโท ในเวลาต่อมา แทน พลโท สิทธิ จิรโรจน์ ที่ขยับขึ้นไปดำรงตำแหน่งผู้ช่วยผู้บัญชาการทหารบกรับพระราชทานยศ พลเอก แต่ดำรงตำแหน่งได้เพียง 10 วันก็ถูกโยกให้มาประจำ กองบัญชาการทหารสูงสุด ตามคำสั่งหัวหน้าคณะปฏิรูปการปกครองแผ่นดิน ที่ 10/2519 ลงวันที่ 11 ตุลาคม พ.ศ. 2519 จากนั้นคำสั่งหัวหน้าคณะปฏิรูปการปกครองแผ่นดินฉบับต่อมาคือฉบับที่ 11/2519 ลงวันเดียวกันได้สั่งให้พลโท วิฑูรย์ย้ายไปรับตำแหน่งที่ปรึกษาการศึกษา (ชั้น 2) ประจำสถานเอกอัครราชทูตไทย ณ กรุงโตเกียวแทนนายสนิธ พุกประยูรโดยให้ไปรับตำแหน่งใหม่ภายใน 48 ชั่วโมงและให้รับเงินเดือนจากตำแหน่งประจำกองบัญชาการทหารสูงสุดคงเดิม  ซึ่งท่านได้ดำรงตำแหน่งนี้จนเกษียณอายุราชการเมื่อปี พ.ศ. 2528
ถึงแก่อนิจกรรม

พลโทวิฑูรย์ถึงแก่อนิจกรรมด้วยโรคปอดอุดกั้นเรื้อรังเมื่อวันที่ 22 ตุลาคม พ.ศ. 2555 ขณะมีอายุได้ 87 ปีโดย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้เสด็จมาเป็นองค์ประธานในพิธีพระราชทานเพลิงศพเมื่อวันที่ 17 กุมภาพันธ์ พ.ศ. 2556 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

พ.ศ. 2519 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2517 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2518 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2512 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2518 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2511 –  เหรียญราชการชายแดน (ช.ด.)
พ.ศ. 2501 –  เหรียญจักรมาลา (ร.จ.ม.)
ฟีนิกซ์

ฟินิกซ์ หรือ ฟีนิกซ์ (Phoenix) อาจหมายถึง
ฟีนิกซ์ (ปรัมปราวิทยา) นกไฟในปรัมปรา
กลุ่มดาวนกฟีนิกซ์
ฟินิกซ์ (รัฐแอริโซนา) เมืองหลวงของรัฐแอริโซนา
หมู่เกาะฟีนิกซ์ หมู่เกาะ 8 เกาะซึ่งเป็นส่วนหนึ่งของประเทศคิริบาส
เกาะฟีนิกซ์ อีกชื่อหนึ่งของเกาะราวากี (Rawaki) ในหมู่เกาะนั้น
ฮิโนโทริ วิหคเพลิง การ์ตูนญี่ปุ่น ชื่อในภาษาอังกฤษว่า ฟีนิกซ์
สกุลฟีนิกซ์ สกุลของพืชในวงศ์ปาล์ม
ลิขิตรัก เพลิงริษยา ละครโทรทัศน์เกาหลี
ฟีนิกซ์ (สำนักพิมพ์) สำนักพิมพ์ในประเทศไทยผู้ตีพิมพ์และจัดจำหน่ายไลต์โนเวลและมังงะญี่ปุ่น
ตัวละครในบันเทิงคดี

ฟีนิกซ์ หรือ ฮางาเนะ เรียว - ตัวละครจากเรื่องเมทัลไฟท์ เบย์เบลด
ฟีนิกซ์ อิคคิ - ตัวละครจากเรื่องเซนต์เซย์ย่า
จีน เกรย์ หรือ ฟีนิกซ์ - ตัวละครจากเรื่องเอ็กซ์เมน
เอ็ด ฟีนิกซ์ - ตัวละครจากเรื่องเกมกลคนอัจฉริยะ GX
ฟิล ฟีนิกซ์ - ตัวละครจากเรื่องไดโนมาสเตอร์
พอล ฟีนิกซ์ - ตัวละครจากเรื่องเทคเคน
เควสเตอร์ ฟีนิกซ์ - ตัวละครจากเรื่องไรซิ่ง อิมแพ็ค
แอช ฟีนิกซ์ - ตัวละครจากเรื่องโค้ด กีอัส ภาคการเอาคืนของโรเซ่
ชมพู่ ก่อนบ่าย

| ธัณย์สิตา สุวัชราธนากิตติ์ |
| --- | --- |
เกิด: 11 กันยายน พ.ศ. 2526 (41 ปี) ชมพูนุช กลิ่นจำปา
บิดา: สุทธิโรจน์ สุวัชราธนากิตติ์
มารดา: กมนพรรธน์ สุวัชราธนากิตติ์
คู่สมรส: วัชรพงศ์ พลเมืองดี (2562 - ปัจจุบัน)
บุตร: 2 คน
อาชีพ: นักแสดง, นักแสดงตลก, พิธีกร, ยูทูบเบอร์
ปีที่แสดง: พ.ศ. 2544 - ปัจจุบัน
เมขลา: พ.ศ. 2555 - ตลกหญิงดีเด่นยอดนิยม จาก ก่อนบ่ายคลายเครียด
ฐานข้อมูล
IMDb
ThaiFilmDb
ธัณย์สิตา สุวัชราธนากิตติ์ (ชื่อเดิม ชมพูนุช กลิ่นจำปา เกิด 11 กันยายน พ.ศ. 2526 —) ชื่อเล่นว่า ชมพู่ จึงมีฉายาทางการแสดงตลกว่า ชมพู่ ก่อนบ่าย เพราะแจ้งเกิดการเป็นนักแสดงตลกจากรายการ ก่อนบ่ายคลายเครียด ทางโทรทัศน์ไทยทีวีสี ช่อง 3 โดยการดูแลของ เป็ด เชิญยิ้ม จากนั้นเป็นที่รู้จักมากขึ้นจากการแสดงบทสมทบชวนหัวในละครและภาพยนตร์ต่าง ๆ ร่วมถึงละครซิทคอม นัดกับนัด
ประวัติ

ธัณย์สิตา สุวัชราธนากิตติ์ เกิดที่อำเภอหว้านใหญ่ จังหวัดมุกดาหาร โดยมีชื่อเกิดว่า ชมพูนุช กลิ่นจำปา ต่อมาได้ย้ายมาอยู่จังหวัดชลบุรี ตั้งแต่อายุ 1 ขวบ และเปลี่ยนชื่อจริง - นามสกุลเป็น ธัณย์สิตา สุวัชราธนากิตติ์ เป็นบุตรของนายสุทธิโรจน์ (พ่อหนุ่ย) กับนางกมนพรรธน์ สุวัชราธนากิตติ์ ส่วนนามสกุลกลิ่นจำปา ไม่ระบุว่ามาจากใครหรือมีความเป็นมาอย่างไร,  ฐานะครอบครัวมีรายได้ต่ำ ก่อนจะมาเป็นนักแสดงตลก ชมพู่เป็นนักร้องในตามห้องอาหารที่ต่างจังหวัด ในแนวสตริงและสากล และสามารถแสดงและสร้างความบันเทิงให้กับผู้ชมได้เป็นอย่างดี โย่ง เชิญยิ้ม มองเห็นความกล้าแสดงออก ความสามารถ จึงชวนมาร่วมแสดงในรายการก่อนบ่ายคลายเครียด โดยผ่านการยอมรับของ เป็ด เชิญยิ้ม
ด้านการศึกษา สำเร็จการศึกษาระดับปริญญาตรีจากมหาวิทยาลัยสวนดุสิต
ปัจจุบัน ชมพูก่อนบ่าย สมรสกับ บอย วัชรพงศ์ หลานชายของ เป็ด เชิญยิ้ม เมื่อวันที่ 30 มีนาคม พ.ศ. 2562
ปัจจุบันชมพู่ก่อนบ่ายมีบุตรชายด้วยกัน 2 คนชื่อ กวินท์ธรรศ สุวัชราธนากิตติ์ (ชื่อเล่น: ธารา) เกิดเมื่อวันที่ 25 มกราคม พ.ศ. 2563
และ ณวราวัชร์​ สุวัชราธนากิตติ์ (ชื่อเล่น: วายุ) เกิดเมื่อวันที่ 19 สิงหาคม พ.ศ. 2564
ผลงาน > พิธีกร

รายการ สรวลเส เฮฮา
รายการ อร่อยแน่
รายการ สุดเขต
รายการ คลังอาชีพ
รายการ ดันดารา
สถานีเชิญยิ้ม ช่วง บันเทิงเชิญยิ้ม
เดอะ คอมเมเดียน ไทยแลนด์ คู่กับ ตั๊ก ศิริพร อยู่ยอด
ตลาดสดสนามเป้า (ช่วงที่2)
รายการ อาทิตย์ติดโชว์
รายการ ยุทธการสะท้านตับ (21 ก.พ. พ.ศ. 2560 - ปัจจุบัน)
รายการ อร่อยขั้นเทพช่อง 8 ร่วมกับ  ไก่ สมพล ปิยะพงศ์สิริ และ สันติ เศวตวิมล
รายการ ตกมัน(ส์)บันเทิง ทุกวันจันทร์ถึงวันศุกร์ เวลา 16.15 - 17.00 น. และวันอาทิตย์ เวลา 16.00 - 17.00 น. (เริ่มวันอาทิตย์ที่ 1 เมษายน 2561) ทางช่อง 9 ร่วมกับ  ปุ๊กโกะ ธนัชพันธ์ บูรณาชีวาวิไล  บุ๋ม ปนัดดา วงศ์ผู้ดี  บอย ธิติพร จุติมานนท์และ เต๊นท์ วศิน บุณยาคม
รายการ SHOWER SINGER อาบได้ร้องโดน ทุกวันอาทิตย์ เวลา 18.20 - 19.00 น. (เริ่มวันอาทิตย์ที่ 1 เมษายน 2561) ทางช่อง 9 คู่กับ พัทโตะ พัทธ์ ชนภัณฑารักษ์ ร่วมกับคณะกรรมการ ม้า อรนภา กฤษฎี รัก ศรัทธา ศรัทธาทิพย์ มิ้น มิณฑิตา วัฒนกุล
รายการ ข่าวเช้าเวิร์คพอยท์ ทุกวันจันทร์ถึงวันศุกร์ เวลา 05.00 - 09.00 น. ช่วงห้องข่าวบันเทิง เวลา 08.00 - 09.00 น.(เริ่มวัน ที่ 2561) ทางช่องเวิร์คพอยท์ คู่กับ เอ ไชยา มิตรชัย
รายการ Her Day วันของเธอ ทุกวันจันทร์ถึงวันศุกร์ เวลา 08.00 - 09.00 น. (เริ่มวันอังคารที่ 5 กุมภาพันธ์ 2562) ทางช่อง 9 คู่กับ นุ่น ดารัณ ฐิตะกวิน
รายการ มหาชนซนข่าว ทุกวันอาทิตย์ 10.15 - 11.00 น. ช่องวัน คู่กับ ธีมะ กาญจนไพริน
รายการ จานเด็ดคนดัง ทุกวันจันทร์ - ศุกร์ 08.30 - 09.00 น. ช่องวัน คู่กับ วราวุธ โพธิ์ยิ้ม
รายการ เลดี้พลาซ่า ทุกวันเสาร์ - วันอาทิตย์) 10:00 - 11:00 น. ช่องเวิร์คพอยท์ คู่กับ ตั๊ก ศิริพร , ลำไย ไหทองคำ
รายการ ฟาดข่าวบันเทิง ทุกวันจันทร์ - ศุกร์ ) 15:00 - 15:30 น. ช่องเวิร์คพอยท์ คู่กับ สุดารัตน์ บุตรพรม , เอมี่ กลิ่นประทุม , สุคนธวา เกิดนิมิตร , ภรัณยู โรจนวุฒิธรรม
รายการ PlayGirl EP.1 ช่องยูทูบเบอร์:chompu Official คู่กับ บอย วัชรพงศ์ (14 ต.ค. 2562)
รายการ ZAAB TODAY (แซ่บทูเดย์) ทุกวันจันทร์ - ศุกร์ 14:15 - 15:00 น. ช่อง 9 คู่กับ เบญจพล เชยอรุณ , นันทกา วรวณิชชานันท์ , พัทธ์ธีรา ศรุติพงศ์โภศิน (เริ่มวันพฤหัสบดี ที่3 กุมภาพันธ์ 2565)
ผลงาน > ซิทคอม

ปี พ.ศ. 2544 - ปัจจุบัน ก่อนบ่ายคลายเครียด (ช่อง 3/PPTV/ช่องเวิร์คพอยท์)
ปี พ.ศ. 2550 - 2558 นัดกับนัด (/ช่อง 9) รับบทเป็น ส้มจิ๊ด
ปี พ.ศ. 2551 บางรักซอย 9 ตอน แฟนนิยาย (/ช่อง 9) รับบทเป็น กิ่ง (รับเชิญ)
ปี พ.ศ. 2555 เป็นข่าว ตอน เรื่องลับ ๆ ตอน 1 ทางลัดบอกรัก บอกเลิก (/ช่อง 3) รับบทเป็น ปลวก (รับเชิญ)
ปี พ.ศ. 2555 ระเบิดเที่ยงแถวตรง ตอน รับผิดชอบร่วมกัน (/ช่อง 5) รับบทเป็น ล้อมดาว (รับเชิญ)
ปี พ.ศ. 2555 ผู้กองเจ้าเสน่ห์ ตอน ใจเจ้ากรรม (/ช่อง 3) รับบทเป็น อ้อม (รับเชิญ)
ปี พ.ศ. 2556 วงษ์คำเหลา เดอะซีรีส์ ตอน หลับไม่ตื่นฟื้นสักวัน
บุญมีแต่กรรมบัง (/ช่อง 9) รับบทเป็น (รับเชิญ)
ปี พ.ศ. 2556 ลูกพี่ลูกน้อง ตอน หมอคะ แก้วหิว (/ช่อง 9) รับบทเป็น (รับเชิญ)
ปี พ.ศ. 2557 Love Blood จัดรักให้ตรงกรุ๊ป (/ช่อง ) รับบทเป็น อาจารย์ริน (ประจำ)
ปี พ.ศ. 2560 ขวัญใจไทยแลนด์ (/ช่องเวิร์คพอยท์) รับบทเป็น ทัดดาว (ประจำ)
ปี พ.ศ. 2561 บ้านสราญแลนด์ และ ชะนีหนีคาน (/ช่องวัน) รับบทเป็น กระแต (ประจำ)
ปี พ.ศ. 2561 สภากาแฟ 4.0 (/ช่องอมรินทร์ทีวี) รับบทเป็น อร (รับเชิญ)
ปี พ.ศ. 2563 - 2564 3 หนุ่ม 3 มุม x2 (/ช่องวัน) รับบทเป็น ตุ๊ก (ประจำ)
ผลงาน > ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2545 | ปากคลองตลาด | บังอร | ช่อง 5 |
| 2546 | ลิเก๊…ลิเก | กระแต | ช่อง 7 |
| 2546 | ผ้าขี้ริ้วห่อดิน | แก้วรุ้ง | ช่อง 3 |
| 2547 | มัจจุรีพักร้อน | วาววา (รับเชิญ) | ช่อง 3 |
| 2548 | บอดี้การ์ดแดดเดียว | ตุ้ม | ช่อง 3 |
| 2548 | คุณชายทรานซิสเตอร์ | นิด | ช่อง 3 |
| 2549 | เทใจรักนักวางแผน | ฝน | ช่อง 3 |
| 2549 | เรือนนารีสีชมพู | แต๋ว (รับเชิญ) | ช่อง 3 |
| 2550 | สืบรักรหัสรัก | อำไพรัตน์ | ช่อง 3 |
| 2551 | แกะรอยรัก | นีน่า | ช่อง 3 |
| 2551 | สะใภ้ลูกทุ่ง | กุลสตรี | ช่อง 3 |
| 2551 | รักเธอยอดรัก | ก้อย | ช่อง 3 |
| 2551 | บาดาลใจ | ตุ๊กตา | ช่อง 3 |
| 2552 | ดงผู้ดี | อาบ | ช่อง 3 |
| 2552 | พระจันทร์สีรุ้ง | ฝน | ช่อง 3 |
| 2552 | ผู้ใหญ่ลีกับนางมา | สมร | ช่อง 3 |
| 2552 | สูตรเสน่หา | เพียงออ (ออ) | ช่อง 3 |
| 2552 | เพลิงสีรุ้ง | โฉมสุดา | ช่อง 3 |
| 2553 | วนิดา | จวง | ช่อง 3 |
| 2553 | เพลงรักทะเลใต้ | โฉมงาม | ช่อง 7 |
| 2554 | ทาสรัก | ขาว | ช่อง 3 |
| 2554 | ชื่นชีวานาวี | เอมอร | ช่อง 3 |
| 2554 | เรือนหอรอเฮี้ยน | ผีสีดวง | ช่อง 3 |
| 2555 | หนุ่มบ้านไร่สะใภ้ไฮโซ | แก้ว | ช่อง 3 |
| 2555 | ธรณีนี่นี้ใครครอง | ทองประศรี | ช่อง 3 |
| 2555 | ตะวันฉายในม่านเมฆ | ออย | ช่อง 3 |
| 2556 | ดาวเรือง | พี่น้ำหวาน | ช่อง 3 |
| 2556 | ต้นรักริมรั้ว | มิ้น | ช่อง 3 |
| 2558 | ลมซ่อนรัก | จันทร์ทิวา | ช่อง 3 |
| 2559 | มนต์รักสองฝั่งคลอง | สวย | พีพีทีวี |
| 2560 | รักร้าย | แต๋น | ช่อง 3 |
| 2567 | LOVE LESSON 010 ฝึกรักไม่รู้ล้ม | เมียของสมบัติ | ช่องวัน 31 |
ผลงาน > ละครขุด

ปี พ.ศ. 2555 The Sixth Sense สื่อรักสัมผัสหัวใจ (/ช่อง 3) รับบทเป็น ผีนางตะเคียน (รับเชิญ)
ปี พ.ศ. 2557 ลูกไม้ลายรัก (/ช่อง 3) รับบทเป็น ปองรัก
ผลงาน > ภาพยนตร์

มนต์เพลงลูกทุ่ง เอฟ. เอ็ม. (2002) ...DJ.ชมพู่ (พิธีกร)
อีส้ม สมหวัง (2007) ...ชมพู่
5 แถว (2008) ...แม่ค้า
เทวดาท่าจะเท่ง (2008) ...ลิซ่า
อีส้มสมหวัง ชะชะช่า (2009) ...ชมพู่
สวย สิงห์ กระทิง แซ่บ (2009) ...สร้อย
ผู้ชายลัลล้า (2010) ...สาวในรถแทน (ดารารับเชิญ)
เก๋าเกรียน...เหยิ้นเหยิ๋น (2012)
ผลงาน > ผลงานพากย์ภาพยนตร์

พ.ศ 2556 (2013) ภาพยนตร์แอนิเมชั่น เรื่องThe Smurfs 2 พากย์เสียงภาษาไทย เป็น เว็กซี่
ผลงาน > มิวสิกวีดีโอ

กรรมกรแก้มแดง ศิลปิน ต่าย อรทัย
ศิลปินเพลงเดียว, ดูงานวันแต่ง ศิลปิน ศิริพร อำไพพงษ์
สตรีศรีสยาม ศิลปิน ปาน ธนพร แวกประยูร
ผลงาน > ผลงานที่ผ่านมา

รายการ The Mask Singer หน้ากากนักร้อง ฉายา หน้ากากเกอิชา ช่องเวิร์คพอยท์
ผลงานหนังสือ (พ็อกเก็ตบุ๊ค)

ฮาไม่ห่วงสวย..ชมพู่ ก่อนบ่ายฯ (2011) วางแผงกลางเดือนกุมภาพันธ์ 2554 ...ชมพู่
รางวัลที่ได้รับ

รางวัลเมขลา ครั้งที่ 25 สาขาตลกหญิงดีเด่นยอดนิยม จากก่อนบ่ายคลายเครียด
อำเภอโพนทราย

| อำเภอโพนทราย |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Phon Sai
คำขวัญ: กู่ท้าวคันธนาม สวยงามท่าหาดยาว ข้าวมะลิหอมทุ่งกุลา มากปลามูลและปลาเสียว
แผนที่จังหวัดร้อยเอ็ด เน้นอำเภอโพนทราย
พิกัด: 15°29′16″N 103°59′47″E﻿ / ﻿15.48778°N 103.99639°E﻿ / 15.48778; 103.99639
ประเทศ:  ไทย
จังหวัด: ร้อยเอ็ด
พื้นที่
 • ทั้งหมด: 215.852 ตร.กม. (83.341 ตร.ไมล์)
ประชากร (2564)
 • ทั้งหมด: 27,978 คน
 • ความหนาแน่น: 129.62 คน/ตร.กม. (335.7 คน/ตร.ไมล์)
รหัสไปรษณีย์ : 45240
รหัสภูมิศาสตร์: 4513
ที่ตั้งที่ว่าการ: ที่ว่าการอำเภอโพนทราย ถนนประชาสุขสันต์ ตำบลโพนทราย อำเภอโพนทราย จังหวัดร้อยเอ็ด 45240
 ส่วนหนึ่งของสารานุกรมประเทศไทย
โพนทราย เป็นอำเภอหนึ่งของจังหวัดร้อยเอ็ด
ประวัติ

เดิมเป็นเขตการปกครองของตำบลสามขาและตำบลโพนทรายซึ่งขึ้นอยู่กับอำเภอสุวรรณภูมิ แต่เนื่องจากสภาพพื้นที่อยู่ห่างไกลจากอำเภอสุวรรณภูมิ การคมนาคมไม่สะดวก การไปมาหาสู่กันระหว่างอำเภอกับตำบลลำบากและเป็นปัญหามาก เนื่องจากดินส่วนใหญ่เป็นดินทราย ทำให้ประชาชนได้รับความเดือดร้อนในการสัญจรไปมา จึงได้ขอแยกตำบลสามขาตั้งเป็นตำบลศรีสว่าง และแยกพื้นที่ตำบลโพนทรายตั้งเป็นตำบลยางคำเพิ่มขึ้นอีก
ต่อมาในปี พ.ศ. 2512-2518 กลุ่มผู้นำท้องถิ่น นำโดยกำนันสุนีย์ พวงจันทร์และสภาตำบลโพนทรายเห็นว่าการไปติดต่อราชการที่อำเภอสุวรรณภูมิไม่สะดวกเป็นอย่างมาก จึงได้มีการเคลี่อนไหวเรียกร้องขอยกฐานะเป็นอำเภอเพื่อแก้ไขปัญหาความเดือดร้อนของราษฎร จนกระทั่งใน ปี พ.ศ. 2519 จึงได้มีการประกาศพระราชกฤษฎีกาจัดตั้งเป็น กิ่งอำเภอโพนทราย ต่อมาใน ปี พ.ศ. 2532 ได้มีพระราชกฤษฎีกายกฐานะเป็น อำเภอโพนทราย เมื่อวันที่ 26 พฤษภาคม พ.ศ. 2532 โดยมีนายสุภาพ จันทร์ภิรมย์ เป็นสมาชิกสภาจังหวัด (สจ.) คนแรก จากอำเภอโพนทราย ในปี พ.ศ. 2533
ที่ตั้งและอาณาเขต

อำเภอโพนทรายตั้งอยู่ทางทิศตะวันออกเฉียงใต้มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอสุวรรณภูมิและอำเภอหนองฮี
ทิศตะวันออก ติดต่อกับอำเภอศิลาลาดและอำเภอราษีไศล (จังหวัดศรีสะเกษ)
ทิศใต้ ติดต่อกับอำเภอรัตนบุรี (จังหวัดสุรินทร์)
ทิศตะวันตก ติดต่อกับอำเภอสุวรรณภูมิ
การแบ่งเขตการปกครอง > การปกครองส่วนภูมิภาค

อำเภอโพนทรายแบ่งเขตการปกครองย่อยออกเป็น 5 ตำบล 58 หมู่บ้าน ได้แก่
| ลำดับ | อักษรไทย | อักษรโรมัน | หมู่บ้าน | ประชากร   |
| --- | --- | --- | --- | --- |
| 1 | โพนทราย | Phon Sai | 14 | 6,555 |
| 2 | สามขา | Sam Kha | 8 | 4,653 |
| 3 | ศรีสว่าง | Si Sawang | 15 | 7,630 |
| 4 | ยางคำ | Yang Kham | 10 | 4,444 |
| 5 | ท่าหาดยาว | Tha Hat Yao | 10 | 4,819 |
| รวม | รวม | รวม | 58 | 28,101 |
↑  ข้อมูลวันที่ 1 มกราคม พ.ศ. 2562
การแบ่งเขตการปกครอง > การปกครองส่วนท้องถิ่น

ท้องที่อำเภอโพนทรายประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลโพนทราย ครอบคลุมพื้นที่บางส่วนของตำบลโพนทราย
เทศบาลตำบลสามขา ครอบคลุมพื้นที่ตำบลสามขาทั้งตำบล
องค์การบริหารส่วนตำบลศรีสว่าง ครอบคลุมพื้นที่ตำบลศรีสว่างทั้งตำบล
องค์การบริหารส่วนตำบลยางคำ ครอบคลุมพื้นที่ตำบลยางคำทั้งตำบลและตำบลโพนทราย (นอกเขตเทศบาลตำบลโพนทราย)
องค์การบริหารส่วนตำบลท่าหาดยาว ครอบคลุมพื้นที่ตำบลท่าหาดยาวทั้งตำบล
สถานที่ท่องเที่ยว

กู่คันธนาม  วัดกู่คันธนาม
หาดยาว แม่น้ำมูล ตำบลท่าหาดยาว
โบสถ์พันล้าน วัดป่าศรีโพนทราย
ชาวอำเภอโพนทรายที่มีชื่อเสียง

ภูวศิษฐ์ อนันต์พรศิริ (โจอี้) นักร้อง เจ้าชายแห่งวงการเสียงสูง รองชนะเลิศอันดับที่ 2 เดอะวอยซ์ไทยแลนด์ ฤดูกาลที่ 7
ตำบลของอำเภอโพนทราย
พระพุทธวารีรักษ์ วัดวารีกุฎาราม บ้านโพนทราย
ด่วนนรก ซอมบี้คลั่ง

| ด่วนนรก ซอมบี้คลั่ง |
| --- | --- |
ใบปิดภาพยนตร์
กำกับ: ยอน ซังโฮ
อำนวยการสร้าง: อี ดงฮา  จาง คยองอิก
นักแสดงนำ: กง ยู มา ดงซอก  จอง ยูมี
บริษัทผู้สร้าง: Red Peter Film 
ผู้จัดจำหน่าย: Next Entertainment World
วันฉาย:  เกาหลีใต้ 20 กรกฎาคม พ.ศ. 2559   ไทย 11 สิงหาคม พ.ศ. 2559
ความยาว: 118 นาที
ประเทศ:  เกาหลีใต้
ภาษา: เกาหลี
ทำเงิน: $85.42 ล้านเหรียญ (73.8 ล้านบาท เฉพาะในประเทศไทย)
ข้อมูลจาก IMDb
ข้อมูลจากสยามโซน
ด่วนนรก ซอมบี้คลั่ง (ภาษาอังกฤษ: Train to Busan)  (ภาษาเกาหลี: 부산행, พูซันแฮง) เป็นภาพยนตร์เกาหลีแนวสยองขวัญ เขียนบทโดย พัค จงซอก และยอน ซังโฮ กำกับโดยยอน ซังโฮ ซึ่งเป็นผู้กำกับที่มีชื่อเสียงในด้านผลงานภาพยนตร์แอนิเมชัน และได้รับรางวัลจากเทศกาลหนังเมืองปูซานในผลงาน The King of Pigs และ The fake  มีอี ดงฮา และจาง คยองอิก เป็นผู้อำนวยการสร้าง และค่ายผู้ผลิตและจำหน่ายภาพยนตร์เรื่องนี้ได้แก่ Next Entertainment World และ Red Peter film
ภาพยนตร์เรื่องนี้ได้รับแรงบันดาลใจมาจากเหตุการณ์ไวรัส Mers แพร่ระบาดอย่างหนักในเกาหลีใต้ระหว่างเดือนมิถุนายน ปี พ.ศ. 2558   และยังเป็นภาพยนตร์เรื่องแรกที่ใช้คนแสดงจริงของผู้กำกับยอนซังโฮอีกด้วย  เนื้อหาของภาพยนตร์ว่าด้วยการแพร่ระบาดของเชื้อโรคประหลาด ที่ทำให้ผู้ติดเชื้อกลายเป็นซอมบี้ โดยสอดแทรกเรื่องราวปัญหาภายในครอบครัวนักธุรกิจที่แยกกันอยู่กับภรรยา  และเหตุการณ์แวดล้อมที่สะท้อนสัญชาตญาณดิบของมนุษย์ในภาวะคับขันที่ต้องหนีเอาตัวรอด ภาพยนตร์เรื่องนี้ยังเป็นผลงานเรื่องแรกของกง ยู หลังจากว่างเว้นจากผลงานละครและภาพยนตร์ไปนานกว่า 3 ปี และนักแสดงมีชื่อเสียงอื่นๆ เช่น มา ดงซอก จอง ยูมี และนักแสดงเด็กอย่าง คิม ซูอัน
ภาพยนตร์นี้เป็นหนึ่งในเรื่องที่ได้รับเลือกให้เข้าฉายในงานเทศกาลหนังเมืองคานส์ ครั้งที่ 69  ที่ประเทศฝรั่งเศส และเมื่อออกฉายก็ได้กลายเป็นภาพยนตร์ที่ประสบความสำเร็จมากที่สุดเรื่องหนึ่งในปีพ.ศ. 2559 ของผู้กำกับยอนซังโฮและของวงการภาพยนตร์เกาหลี โดยมีภาคต่อชื่อว่า PENINSULA ฝ่านรก ซอมบี้คลั่ง โดยมีนักแสดงกลุ่มใหม่มารับบทแทน ได้แก่ คังดงวอน อีจองฮยอน ลี เร คู ฮโยฮวาน ควอน แอฮโย คิมมินแจ โดยเรื่องราวจะต่อจากภาคแรกโดยเป็นเหตุการณ์ 4 ปีให้หลังจากเชื้อแพร่ระบาดทั่วคาบสมุทรเกาหลี ทำให้คาบสมุทรเกาหลีกลายเป็นดินแดนร้างที่มีแต่ฝูงซอมบี้  โดยมงคลภาพยนตร์ซื้อลิขสิทธิ์เข้าฉายที่ไทย 23 กรกฎาคม 2563
เนื้อเรื่องย่อ

ซอกวู เป็นผู้จัดการกองทุนที่มุ่งกอบโกยผลประโยชน์ส่วนตนเป็นสำคัญ และไม่มีเวลาให้ครอบครัว เขาอาศัยอยู่ในโซลกับลูกสาวชื่อซอซูอัน และคุณย่า 
ในวันเกิดของซูอัน เธอขอร้องให้ซอกวูพาไปหาแม่ที่เมืองปูซาน ซึ่งเป็นเวลาเดียวกันกับที่เชื้อโรคประหลาดได้แพร่ไปทั่วเมือง และบนรถไฟขบวนที่สองพ่อลูกนั่งไปก็มีหญิงสาวติดเชื้อลอบขึ้นไปด้วย 
เพียงไม่นาน ผู้คนบนรถไฟต่างก็รับรู้ข่าวการแพร่ระบาดของเชื้อโรคจนเกิดความวุ่นวายขึ้นทุกหนแห่ง สถานการณ์เลวร้ายลงเมื่อหญิงสาวที่แอบขึ้นมาบนขบวนรถไฟกลายเป็นซอมบี้ไล่ล่าผู้โดยสาร แม้รถไฟจะยุติการเดินทางที่เมืองแทจอน แต่เมื่อลงจากรถไฟทุกคนกลับพบว่าเมืองทั้งเมืองเต็มไปด้วยฝูงซอมบี้ ผู้โดยสารที่เหลือรอดจึงจำใจต้องเดินทางต่อไป ซอกวูที่พยายามช่วยเหลือแต่ตัวเองและลูกสาว กลับต้องมาร่วมมือกับคนอื่นๆ เพื่อเอาชีวิตรอด เขาได้เห็นเบื้องลึกของมนุษย์ที่แสดงออกมาในภาวะคับขัน ได้เห็นความสูญเสีย ความรัก ความเห็นแก่ตัว การเอาตัวรอด รวมถึงความบริสุทธิ์ของซูอัน ซึ่งผลักดันให้เขายอมแลก แม้กระทั่งสิ่งที่สำคัญที่สุดไป นั่นคือ ชีวิตของเขาเอง
นักแสดง

กง ยู รับบท ซอกวู ชายผู้ไม่ประสบความสำเร็จกับชีวิตครอบครัว ถูกภรรยาเก่าหย่า อาศัยอยู่กับแม่และลูกสาวอาชีพ คือ เป็นผู้จัดการกองทุน ผู้เห็นแก่ประโยชน์องค์กรขนาดใหญ่ มากกว่าการเห็นใจเพื่อนมนุษย์รายย่อยด้วยกัน โดยอาศัยอยู่ที่คอนโดซอกวูได้สั่งให้คิมลูกน้องของตนถอนหุ้นบริษัทแห่งหนึ่งออกให้หมดแต่คิมกลัวว่าจะเกิดเรื่องขึ้นกับตลาดหุ้นแต่ซอกวูก็ยังถอนหุ้นโดยซอกวูซื้อของขวัญไปให้ซูอันแต่ดันซํ้ากันโดยซอกวูรับสายภรรยาเก่าว่าซูอันอยากมาหาที่ปูซานแต่ซอกวูยุ่งมากแต่ก็เลยทำตามนั้นโดยแม่ของซอกวูเอาก้องวิดีโอมาให้เป็นการร้องเพลงของซูอันเพราะว่าซอกวูงานยุ่งเลยไปดูไม่ได้ซอกวูขับรถจะไปสถานีรถไป KTX แต่ตอนนั้นซอกวูเห็นเหตุระเบิดที่ตึกซึ่งมีรถตำรวจและรถดับเพลิงขับไปพอดีพอไปถึงคิมโทรมาบอกว่า ผู้คนประท้วงกันที่บริษัทของตนเอง โดยให้คิมคอยบอกสถานการณ์ทั้งหมดโดยเป็นจังหวะเดียวกันที่ผู้หญิงที่ติดเชื้อขึ้นรถไฟมาด้วยโดยซอกวูหลับไปโดยซอกวูไม่รู้เลยว่าเกิดอะไรขึ้นที่โซลซึ่งเหตุการณ์ซอมบี้บุกทั้งเมืองแต่สาเหตุมาจากกองวิจัยเคมีชื่อ bio techในโซลที่ทำเชื้อโรคนี้ขึ้นมาและแพร่ระบาดไปทั่วเมือง(เหตุการณ์อยู่ในแอนิเมชั่น ก่อนด่วนนรก ซอมบี้คลั่ง) พอวันรุ่งขึ้นซอกวูตื่นมาไปตามหาซูอันแต่ดันไปเจอเหตุการณ์ซอมบี้บุกรถไฟซอกวูไปเจอลูกเข้าเลยฝ่าฝูงซอมบี้ออกมาตอนนั้นซอกวูเห็น ซังฮวาและซองคยองวิ่งพาฝูงซอมบี้มาซอกวูเลยปิดประตูไม่ให้ทั้ง2คนเข้ามาแต่ซังฮวาก็พาเข้ามาจนซอกวูรู้จุดอ่อนขอพวกซอมบี้ว่าเปิดประตูไม่ได้แถมเกือบมีเรื่องกับซังฮวาโดยซอกวูนั้นได้คิดพาลูกสาวและตัวเองไปทางอื่นนั่นทำให้ซูอันเห็นนิสัยที่แท้จริงของซอกวู
มา ดง-ซ็อก รับบท ยุน ซัง-ฮวา
ช็อง ยู-มี รับบท ซองคย็อง ภรรยาของซังฮวา
คิม ซูอัน รับบท ซูอัน ลูกสาวของซอกวู
คิม อึยซอง รับบท ยงซอก
ชเว วูชิก รับบท มินยองกุก
โซฮี รับบท คิม จิน-ฮเย
การตอบรับ

สภาภาพยนตร์เกาหลีรายงานว่าภาพยนตร์ ด่วนนรก ซอมบี้คลั่ง ได้รับความนิยมสูงสุดตั้งแต่วันแรกที่เข้าฉายในเกาหลี โดยมีผู้ชมในวันแรกถึง 858,659 คน และได้เข้าฉายใน 1,567 โรงภาพยนตร์ ซึ่งนับได้ว่าเป็นภาพยนตร์เกาหลีที่มีจำนวนโรงภาพยนตร์การเข้าฉายมากที่สุดในประวัติศาสตร์ และทำรายรวมในเกาหลีใต้สูงถึง 80.46 ล้านเหรียญ หรือกว่า 2,700 ล้านบาท เช่นเดียวกับในประเทศไทย ซึ่งติดตามกระแสความนิยมตั้งแต่เปิดตัวในเกาหลี จนเมื่อเข้าฉายในประเทศไทยทำรายได้ในสัปดาห์แรก 18.0 ล้านบาท  และในสัปดาห์ที่สองอีก 17.5 ล้านบาท  มาเป็นอันดับที่ 1 และร่วงลงมาอยู่ในอันดับที่ 2 ในสัปดาห์ที่สาม ด้วยรายได้ 9.0 ล้านบาท
รวมรายได้ตลอด 5 สัปดาห์กว่า 74 ล้านบาท (นับเฉพาะกรุงเทพฯ และปริมณฑล) 
ซึ่งนับเป็นภาพยนตร์เกาหลีที่ทำรายได้สูงสุดในประเทศไทย  เช่นเดียวกับกระแสในมาเลเซียและสิงคโปร์
โดยนอกจากนี้ ภาพยนตร์ยังได้รับการรติดต่อซื้อลิขสิทธิ์จากค่ายภาพยนตร์ตะวันตกทั้งจากฮอลลีวูดและประเทศในยุโรปที่มีชื่อเสียงมากมาย เช่น 20 Century Fox Sony Pictures Canal Plus EuropaCorp  เพื่อนำมาสร้างใหม่
| ประเทศ | กำหนดวันเข้าฉาย |
| --- | --- |
 เกาหลีใต้: 20 กรกฎาคม พ.ศ. 2559
 สิงคโปร์: 4 สิงหาคม พ.ศ. 2559
 ไทย: 11 สิงหาคม พ.ศ. 2559 (ฉายรอบพิเศษ 4-10 สิงหาคม)
 ฮ่องกง: 25 สิงหาคม พ.ศ. 2559
 ไต้หวัน: 2 กันยายน พ.ศ. 2559
 มาเลเซีย: 8 กันยายน พ.ศ. 2559
ภาคต่อ

ฝ่านรก ซอมบี้คลั่ง (ภาษาอังกฤษ: Train to Busan Present Peninsula หรือ Peninsula)  (ภาษาเกาหลี:,반도 บันโด) เป็นภาพยนตร์เกาหลีแนวสยองขวัญ แอคชั่น เขียนบทโดย พัค จงซอก และยอน ซังโฮ กำกับโดยยอน ซังโฮ  มีอี ดงฮา และจาง คยองอิก เป็นผู้อำนวยการสร้าง และค่ายผู้ผลิตและจำหน่ายภาพยนตร์เรื่องนี้ได้แก่ Next Entertainment World และ Red Peter film
ภาพยนตร์นี้เป็นหนึ่งในเรื่องที่ได้รับเลือกให้เข้าฉายในงานเทศกาลหนังเมืองคานส์ ครั้งที่ 73 เรื่องราว 4 ปีให้หลังจากเหตุการณ์ในภาคแรกหลังจากเชื้อระบาดทั่วคาบสมุทรเกาหลี ทำให้คาบสมุทรเกาหลีกลายเป็นเขตกักกันเชื้อไปแล้ว จองซอก อดีตนายทหารที่เกือบเอาชีวิตไม่รอดจากเกาหลีและใช้ชีวิตอย่างไร้จุดหมาย ต่อมาได้รับข้อเสนอสุดเย้ายวนให้จองซอกและทีมเดินทางกลับสู่เกาหลีอีกครั้งโดยภารกิจคือ เก็บกู้ซากรถบรรทุกที่จอดที่ทิ้งไว้ตามเวลาที่กำหนด แต่แผนดันผิดพลาดเพราะมีกองกำลังไม่ทราบชื่อที่เรียกตัวเองว่า หน่วยพิเศษที่ 631 เข้าโจมตีพวกของจองซอกจนเกือบเอาชีวิตไม่รอดและยังต้องรับมือกับฝูงซอมบี้คลั่ง จองซอกได้รับความช่วยเหลือจาก มินจองและครอบครัว ชายผู้เป็นความหวังสุดท้ายของมนุษย์ที่จะต้องอาสาพาผู้รอดชีวิตหนีออกจากแดนนรกแห่งนี้ การต่อสู้ที่ต้องแลกด้วยชีวิตจึงเริ่มต้นขึ้น นำแสดงโดย คังดงวอน อีจองฮยอน ลี เร คู ฮโยฮวาน ควอน แอฮโย คิมมินแจ อีเยวอน โดยมงคลภาพยนตร์ซื้อลิขสิทธิ์เข้าฉายที่ไทย 23 กรกฎาคม 2563
โครงเรื่อง

นาวิกโยธิน จองซอก (คังดงวอน) กำลังขับรถพาพี่สาว ชอลมิน (คิม โดยุน) สามีของพี่สาวและหลานชาย ดงฮวาน ไปที่ท่าเรือเพื่อที่จะออกจากคาบสมุทรเกาหลีที่เกาหลีตอนนี้กำลังถูกกวาดล้างโดยพวกซอมบี้คลั่ง โดยเรือจะออกเดินทางไปญี่ปุ่น ก่อนถึงท่าเรือได้มีชายและหญิงที่อุ้มลูกมาด้วยขอติดรถไปขึ้นเรือโดยจองซอกเห็นบาดแผลที่เสื้อของชายคนนั้นเลยไม่ให้ขึ้นรถและจะขับไปแต่มีภรรยาของชายคนนั้นบอกให้พาลูกไปด้วยแต่จองซอกใช้เหตุผลเลยทำให้ต้องทิ้งพวกเขาเอาไว้ พอขึ้นเรือทุกคนก็แยกย้ายกันไปพัก จองซอกได้มาหาพี่สาวและหลานชายที่ห้องพักแต่มีทหารมาบอกว่าเรือจะไปฮ่องกงแทนเลยทำให้จองซอกต้องไปหาหัวหน้าทหารฝ่ายอเมริการะหว่างที่ดงฮวานเล่นของเล่นอยู่นั้นได้ทำของเล่นไปโดนชายคนหนึ่งและพบว่าชายคนนั้นติดเชื้อก่อนขึ้นเรือแล้วและทำการไล่กัดทุกคนจนกลายร่าง โดยจองซอถามกับหัวหน้าทหารฝ่ายอเมริกาเรื่องที่เรือจะไปฮ่องกงอยู่ๆมีทหารคนหนึ่งมาบอกว่ามีผู้ติดเชื้อขึ้นมาบนเรือที่ห้องพักของผู้รอดชีวิต จองซอกรู้ตัวเลยวิ่งไปที่ห้องพักพบรอยเลือดและพบกับซอมบี้ชายที่ติดเชื้อเลยทำการยิงจัดการ จองซอกไปที่ห้องที่พี่สาวกับหลานชายอยู่ พบว่าผู้คนในนั้นถูกกัดกันหมดและกำลังกลายร่างโดยหลานชายก็ติดเชื้อด้วยเช่นกันโดยจองซอกได้ไปปลอบพี่สาวให้ออกจากห้องนี้เพื่อกันผู้ติดเชื้อกลายร่างจองซอกพยายามพาพี่สาวออกไปตอนนั้นดงฮวานที่กำลังกลายร่างได้จับมือแม่ตนเองเลยทำให้พี่สาวกไม่ไป ผู้ติดเชื้อเริ่มกลายร่างจองซอกยิงจัดการ จองซอกเสียใจเลยทำการปิดประตูเพราะผู้ติดเชื้อฟื้นขึ้นแล้ว ชอลมินที่ไปเอาถุงยังชีพและได้ยินว่ามีผู้ติดเชื้อเลยรีบมาพบว่าภรรยาและลูกชายได้ตายไปแล้วและพยายามจะเข้าไปช่วยแต่จองซอกห้ามเอาไว้ พวกทหารทำการยิงซอมบี้ในห้องนั้นจนหมด ข่าวได้แพร่กระจายออกไปโดยปูซานก็ไม่รอดและทำให้ประเทศเกาหลีกลายเป็นเขตกักกันเชื้ออย่างถาวร
4 ปีต่อมา ค.ศ.2020 ที่ประเทศจีน จองซอกและชอลมินรวมถึงพวกผู้รอดชีวิตจากเกาหลีอาศัยอยู่ในฮ่องกง โดยมีมาเฟียมาตามจองซอกให้ไปพบทหารฝรั่งคนหนึ่งพอไปถึงก็พบว่ามีชอลมินอยู่ด้วยรวมถึงคนเกาหลีอีกสองคนมาฟังภารกิจโดยภารกิจคือ ให้พวกของจองซอกกลับไปดินแดนเกาหลีอีกครั้งโดยตอนนี้ได้ถูกเรียกว่า "คาบสมุทร" ไปแล้วโดยให้ไปเอารถบรรทุกที่ขนเงิน 20 ล้านดอลล่าร์มาโดยจะแบ่งเงินคนละครึ่งโดยเงินที่แบ่งประมาณ สองล้านห้าแสนดอลลาร์ต่อหัว ถ้ารอดชีวิตกลับมาได้ถ้าคนในกลุ่มโดนกัดให้ยิงทิ้งได้เลยไม่ต้องช่วย โดยเคยมีคนกลับไปแล้วแต่ไม่รอดล่าสุดติดต่อคฟูรั้งสุดท้ายได้ที่ สะพานโอมก โดยจองซอกกับชอลมินมานั่งกินเหล้าพูดคุยเรื่องกลับไปที่นั่นรวมถึงเรื่องเมื่อ 4 ปีก่อน พอตอนชอลมินจะกลับที่พักเนื่องจากพูดดังทำให้ชาวจีนรู้ว่ามีคนเกาหลีอยู่เลยพยายามขับไล่โดยชอลมินกำลังจะตั้งท่าและทำท่าซอมบี้แต่เจ้าของร้านใช้อีโต้ขู่และไล่ทั้งสองคนออกไป โดยจองซอกได้จ่ายงานและดื่มเหล้าและทำการวางอย่างแรงจนแก้วแตก ทำให้รู้ว่าพวกคนเกาหลีถูกมองว่าเป็นพวกติดเชื้อ
กลางคืนในอีกวันต่อมา จองซอก ชอลมินและลูกทีมอีกสองคนกำลังทำการเตรียมอาวุธโดยการนั่งเรือมาและมาเฟียจีนได้ให้โทรศัพท์ดาวเทียม 2 เครื่องให้แก่ลูกทีมหนึ่งคนและชอลมินก่อนจะให้พวกจองซอกพายเรือมาขึ้นที่ท่าเรืออินชอน
นักแสดง

คังดงวอน รับบท จองซอก (จองซุก)
อีจองฮยอน รับบท มินจอง (มินจุง)
ลี เร รับบท จุน อี
ควอน แอฮโย รับบท คุณคิม
คิมมินแจ รับบท จ่าฮวัง (จ่าฮัง)
คู คโยฮวาน  รับบท ผู้กอง ซอ
อีเยวอน รับบท ยูจิน
คิม โดยุน  รับบท ชอลมิน